קלואי קלי

קלואי מגי קלי (באנגלית: Chloe Maggie Kelly, נולדה ב-15 בינואר 1998) היא כדורגלנית אנגלייה שמשחקת במנצ'סטר סיטי בסופרליג האנגלית לנשים ובנבחרת אנגליה, והבקיעה את שער הניצחון מול נבחרת גרמניה במשחק הגמר של אליפות אירופה בכדורגל נשים 2022. היא שיחקה בעבר בארסנל ובאברטון, וייצגה את אנגליה בנבחרות כדורגל נשים עד גיל 17, עד גיל 19 ועד גיל 20 .

== ביוגרפיה ==
קלי היא הצעירה מבין 7 אחים. גדלה בהאנוול שבמערב לונדון והחלה לשחק כדורגל בגיל צעיר עם חמשת אחיה<ref name="goal_141219"></ref>. שיחקה בקבוצת קווינס פארק ריינג'רס (כיום ידועה כמועדון כדורגל הנשים של האונסלו), ולאחר מכן הצטרפה למרכז המצוינות של ארסנל, ונאלצה לנסוע שעתיים ברכבת לכל כיוון לצורך האימונים.<ref name="bbc_061219"></ref>

== קריירה מקצועית ==
ב-23 ביולי 2015, בגיל 17, קלי ערכה את הופעת הבכורה המלאה שלה בנבחרת הראשונה של ארסנל בגביע הקונטיננטלי נגד ווטפורד, וכבשה את שערה הראשון 22 דקות לאחר שנכנסה לשחק.<ref></ref> הופעתה השנייה במועדון הייתה במשחק בו ניצחה ארסנל 2–1 את נוטס קאונטי, וקלי נכנסה להחליף את רייצ'ל יאנקי בדקה ה-54.<ref name=":0"></ref>

בפברואר 2016 חתמה קלי על חוזה הבוגרות הראשון שלה<ref name=":0" />. היא השתתפה במשחק מול סנדרלנד ב-25 ביוני, ואז הושאלה לקבוצת אברטון מליגת הצ'מפיונשיפ לנשים לתקופה של שלושה חודשים. באוקטובר אותה שנה חזרה לארסנל והשתתפה בשלושה משחקים נוספים בעונה, אותה סיימה הקבוצה במקום השלישי עם מאזן 10–4–2. ארסנל זכתה גם בגמר גביע ה-FA לנשים ב-2016 באצטדיון וומבלי. למרות שקלי הייתה בסגל<ref name=":0" />, היא לא שיחקה במהלך הניצחון 0–1 של הקבוצה על צ'לסי.<ref></ref>

בפברואר 2017 חידשה קלי את החוזה בארסנל,<ref></ref> שיחקה 7 פעמים במדי המועדון, כבשה שני שערים, ובחודש יולי הושאלה שוב לאברטון.<ref></ref> במדי אברטון היא השתתפה ב-4 משחקים והבקיעה שני שערים<ref name=":0" />.

בינואר 2018 עברה קלי באופן קבוע לאברטון בחוזה עד קיץ 2020, לצד חברתה לארסנל טיילור הינדס. באותה עונה השתתפה ב-15 משחקים וכבשה שני שערים<ref name=":0" />. אברטון סיימה במקום התשיעי עם מאזן 4–12–2.<ref></ref> במהלך עונת 2018–2019 של הצ'מפיונשיפ לנשים השתתפה קלי ב-11 משחקים וכבשה שער במהלך התיקו 3-3 של הקבוצה מול ברייטון והוב אלביון, למרות ששיחקה עם פציעה בקרסול לאורך העונה<ref name=":0" />.

לאחר שעברה ניתוח בקרסול, 2019 סימנה נקודת מפנה בקריירה של קלי. היא הבקיעה תשעה שערים ב-12 משחקים עבור אברטון בעונת הצ'מפיונשיפ לנשים 202–2019 ועזרה למועדון לטפס בטבלה מהמקום העשירי למקום השישי. היא הייתה הכובשת הרביעית בליגה ומלכת השערים של אברטון<ref name=":0" />. במהלך המשחק השני של הקבוצה בעונה כבשה קלי צמד שהעלה את אברטון לניצחון 2–0. סרטון של השער השני שלה במשחק הפך לוויראלי. קלי נבחרה לשחקנית החודש של הליגה לספטמבר ובאוקטובר. ההופעה של קלי בתחילת העונה זיכתה אותה להיבחר גם לנבחרת הלאומית<ref name="guardian_161119"></ref>. בינואר 2020 כבשה קלי שלושער מול רידינג שהעלה את אברטון לניצחון 3–1. זה היה השלושער הראשון של שחקנית אברטון מאז 2013.<ref></ref>

ביוני 2020 החליטה קלי לא לחדש את החוזה שלה באברטון ועזבה את הקבוצה לטובת חוזה לשנתיים עם מנצ'סטר סיטי, עליו חתמה ב-3 ביולי 2020.<ref></ref>

במשחק מול טוטנהאם הוטספר ב-4 באוקטובר היא הבקיעה צמד והעלתה את הקבוצה לניצחון 4-1.<ref name="telegraph_041020"></ref> כמה ימים לאחר מכן, היא הבקיעה בעיטת עונשין במשחק מול צ'לסי שהסתיים בהפסד 3–1.<ref></ref>

ב-5 במאי 2021 ספגה קלי פציעה ברצועה הצולבת הקדמית.<ref></ref>

== קריירה בינלאומית ==
קלי ייצגה את אנגליה בנבחרת הבוגרת וכן במספר נבחרות נוער, כולל הקבוצות עד גיל 17 ועד גיל 20.

ב-2013 התחרתה קלי באליפות אופ"א לנשים עד גיל 17.<ref></ref> בנובמבר 2015 היא השיגה שער שוויון מול איטליה והשיגה לנבחרתה תוצאת תיקו.<ref></ref>

באוגוסט 2018 נבחרה לסגל נבחרת אנגליה לגביע העולם בכדורגל נשים עד גיל 20 שזכתה במדליית הארד באליפות.

קלי ערכה את הופעת הבכורה שלה בנבחרת הבוגרת בנובמבר 2018, כשנכנסה כמחליפה במשחק ידידות מול אוסטריה שהסתיים בניצחון 0–3 של אנגליה<ref></ref> היא נכללה בסגל אנגליה ליורו 2022 לנשים של אופ"א,<ref></ref> ובמשחק הגמר ב-31 ביולי כבשה את שער הניצחון בהארכה בדקה ה-110 מול גרמניה, והבטיחה את הניצחון והאליפות הראשונה לאנגליה<ref></ref>

==קישורים חיצוניים==

== הערות שוליים ==

קטגוריה:כדורגלניות אנגליות
קטגוריה:חלוצות כדורגל אנגליות
קטגוריה:כדורגלניות ארסנל ליידיס
קטגוריה:כדורגלני ארסנל
קטגוריה:חלוצי כדורגל אנגלים
קטגוריה:כדורגלני נבחרת אנגליה
קטגוריה:אנגליות שנולדו ב-1998
קטגוריה:אנגלים שנולדו ב-1998